**SCENÁR**

**(Myjava, 19.9.2018; 170. výročie vzniku I.SNR)**

**15,00 h** Múzeum SNR / priestor pri hlavnej ceste ( Parkovanie pred Billou )

**Privítanie pozvaných hostí, označenie hostí kokardami**

**15,10 h** Múzeum SNR / priestor pri hlavnej ceste

**Historický sprievod**

Trasa sprievodu: z mesta od DK S. Dudíka – Kruhový objazd – pred Múzeum SNR priestor pri hlavnej ceste

**15,20 h VYHLÁSENIE NEZÁVISLOSTI 19.9.1848 /** SNM – Múzeum SNR – priestor pri hlavnej ceste

Pozn. Divadelníci oblečení v dobových štúrovských kostýmoch a v dobrovoľníckych uniformách, mladí a bojaschopní muži v jednoduchých pracovných krojoch a vyzbrojení kosami, cepmi, vidlami, kosákmi ... pripravení ak treba, do boja sa aj hneď zapojiť

Počas sprievodu spievajú, strieľajú, hrajú a verbujú. Spievajú revolučné piesne alebo rôzne piesne k tancu verbunk.

V sviatočnom odeve panny, ženy a starci, jedni nesú pokrmy a nápoje, druhí kvety, vence, pentle (stužky) národným bojovníkom ...

Voz s koňmi vezie Štúra, Hurbana a Hodžu. Vyzývajú do boja.

**Ľ. Štúr:** „Kdo si Slovák z duše, z rodu, teraz sa hlás ku národu. Rovnosť, práva, život nový, odmyká ústa, okovy!“

**Všetci:** (zúčastnení mu odpovedajú pokrikom)

„Hore, za česť, slobodu, slovenskému národu!“

**J. M. Hurban**: „Jarmili nás dosiaľ všade, verili sme podlej zrade, v nevôli nám srdce kleslo, SLOBODA je naše heslo!“

**Všetci:** (zúčastnení mu odpovedajú pokrikom)

„Hore, za česť, slobodu, slovenskému národu!“

**M. M. Hodža:** „Poďte myjavci, turani, aj vy všetci medzi nás, za cisára bojovať. Jak medzi nás nepristanete, veru banovať budete!“

**Všetci:** (zúčastnení mu odpovedajú pokrikom)

„Hore, za česť, slobodu, slovenskému národu!“

Pozn. Štúr, Hurban a Hodža prídu na voze pred múzeum. Sprievod ide za nimi a sústredí sa kúsok od voza, na ktorom sú štúrovci. Štúr, Hurban, Hodža zídu z voza, zvítajú sa s primátorom, predstaviteľmi vlády, obyčajnými ľuďmi. Hurban podá hlásenie primátorovi mesta a požiada ho v mene predstaviteľov SNR o vstup do mesta a povolenie zotrvať na Myjave ďalších 10 dní. Hodža drží v ruke národnú zástavu.

**J. M. Hurban**: „Veľavážený pán primátor, prichádzame na Myjavu jako zástupcovia národa slovenskjého s cieľom jasným a výsostne najdôležitejším v tomto okamihu.

Keď zlyhali všetky naše pokusy vydobyť si národné práva pre Slovákov od maďarskjej vlády zákonnou cestou, ostáva nám už iba jedna cesta a to je POVSTANIE. A na to sa treba veľmi dobre pripraviť.

Preto Vás chcem požiadať aj v mene mojich tu prítomných druhov o povolenie slobodne sa pohybovať po meste Myjava. Zároveň Vás s úctou žiadam, o udelenie povolenia z vyššie uvedených dôvodov na pobyt v mestečku Myjava na ďalších 10 dní.

**Primátor:** Vážený pán Hurban,povolenie na pobyt v meste Myjava pre Vás a Vašich druhov máte odo mňa schválený a zotrvanie na Myjave povolené.

Na znak našej podpory hájiť záujmy Slovákov mi dovoľte pripnúť na Vašu zástavu túto slávnostnú stuhu v našich národných farbách. Pozn. primátor pripína na žrď zástavy stuhu v národných farbách.

**J. M. Hurban**: Veľavážený pán primátor a ctení hostia, my Vám za Vašu podporu riešiť veci národné a za Váš súhlas, že my jako zástupcovia slovenskjého národa v mene Slovenskjej národnej rady tu môžeme zložiť svoj stan Vám úctivo ďakujeme.

Pozn: Všetci traja opäť vystupujú na voz. Hodža so zástavou v ruke.

**J. M. Hurban:** Tento rázovitý kopaničiarsky kraj, nepoznačený maďarizáciou je nám všetkým srdcu blízky. A tu tento dom výbornej vdovy Koléničky je odteraz príbytkom našim a hlavným stanom Prvej Slovenskjej národnej rady.

**Ľ. Štúr**: Pri tejto príležitosti mi dovoľte tu na tomto mieste, ktorje sa stane pamätným miestom, vyhlásiť samostatnosť národa slovenskjeho.

„My v tomto slávnostnom okamžeňú sa za neodvislých od Maďarov vyhlasujeme, všetku poslušnosť maďarskjému národu, jeho vláde a ministerstvu vypovedáme, a kdoby kolvek v okrese moci našej ešte i ďalej v dákom spojení s maďarským národom, s jeho vládou a ministerstvom trvau, toho za nepriateľa a zradcu nášho národa považujeme, ktorjeho podla toho ani zaslúžená pokuta neminje!“

**M. M. Hodža:** Bratia Slováci! Vyzývame Vás, aby jedenkaždý, kdo zdravie údi má, bez rozdielu, čím môže sa ozbrojiu, aby národ na všetkých stranách stráž držau, spojenia s Maďarmi prekážau, a Národnej rade o všetkom zprávu donášau.

**J. M. Hurban**: „Bratia Slováci! Od století leží na Vás bieda a nešťestia! Kdo by vypočítau všetko to, čo Vás trápilo a morilo.

V tomto roku, v roku tomto pamätnom usmiala sa sloboda mnohým národom a mnohje bremená spadli z ich hlavy. On prinesie slobodu i nám, ak i my tak ako druhí za ňu zahoríme. Vy ste sa dosial len žaluvávali, na kolená padávali, o milosť ste prosievali, a milosť ani ulahčenia nenašli. Nie tak si dobúdajú národy slobodu!

SLOBODA sa vydobúda len zbrojou v ruke, len obeťmi. Tím čo si ju tak vydobúdajú pomáha Boh. Takje národy vyslobodzuje z jarma jeho ruka otcovská.“

**M. M. Hodža**: „Preto na stranu bedovania a žiale a zbroj do ruky, bratia! Zbroj do ruky za svoje spasenia, za svoju slobodu! Darmo ste ju inakšie vyčakávali od tisícletia!

My zdvíhame zbroj našu za národnije práva a slobody národa slovenskjého. Reč našu nikde do verejnosti, nikde do porád a schôdzok verejných nepripustili, v školách ju utláčali, z kostolov vyháňali, tých ktorí sa za národ náš zaujímali, prenasledovali. Nechceme my viac byť v slepote a v temnosti, ku ktorej nás odsúdili nepriatelia naši.“

**Ľ. Štúr: „**Slováci! Obráťte sa s dôverou k nám a zmužte sa. Čas je drahý, chvíľa je príhodná, aká sa nám vari nikdá viac nevráti. Hore do zbroje a úhrnkom pod zástavy naše! Nech vykvitne naša sloboda, nech žije náš Kráľ, nech Boh dá národu nášmu lepšie dni!“

Pozn. Zvonenie zvonom. Výzva do boja! (Zvon poskytne múzeum, niektorý člen folklórneho súboru)

**J. M. Hurban**: „Bratia Slováci! Zvon slobody uderil aj za nás, aj my sa už spoločne schádzať a o svojom šťastí rokovať a radiť smieme. A to robiť musíme, lebo ktože nám lepšie porozumie jako my sami?

Čo jednému slobodno, musí byť aj druhému dovolené!

Lebo teraz je vyhlásená rovnosť, sloboda, bratstvo, teda sláva slobode, sláva rovnosti, sláva bratstvu ľudí aj národov. Sláva každému Slovákovi, ktorý toto dielo spasenia slovenského či slovom, či skutkom podopierať bude!“

**J. M. Hurban:** Nebolo kedysi hranice medzi Slovenskom a Moravou, ale to všetko bola za starých časov jedna spoločná vlasť zbratrených národov slovenských.

A preto nemá byť ani napotom medzi týmito dvoma krajinami hranice, ktorje by delili zbratrenije kmeni, synov jednej materi.

Na tom budeme pracuvať, aby sme vytrhnúc národ náš slovenský z pazúrov divnjeho maďarstva, zas ho k dávnej sláve jeho priviedli, a hranice bratov od bratov deliace zotreli!“

**Ľ. Štúr**: „Bojovníci! Pozrite na túto otvorenú dolinu, tá nás vedie k cieľu nášmu! Tu je Slovensko, rodina naša, národ ubiedený, utlačený, od tisíc rokov všetkej samostatnosti pozbavený, národ povrhel; a teraz v najnovších časoch jeho zotročitelia prišli k úplnej moci a vláde, tí teraz budú úplne nad ním panuvať a ho podľa ľúbosti zdierať a života pozbavovať. Ale ešte nevyhynul duch národný!

Pozbavili nás všetkého nepriatelia naši, lež túto vôľu nik odobrať nemôže, a táto vôľa nás vedie so zbrojou v ruke cez tie vŕšky k národu nášmu. Je to tá cesta, po ktorej tiahli dakedy české pluky pod Jiskrom a druhými, a ako tí išli voj zatočiť o panstvo s Maďarmi, tak aj my ideme, aby sme pozdvihli národ náš a mečom aby sa rozhodlo: či bude tyran Maďar ešte ďalej panovať nad nami!

Bojovníci, naša úloha je pekná, veľká, národ z biedy a ničoty vytrhnúť a priviesť ku slobode a sláve. Nože, sľúbte nám teraz tu pri vstupe, že chcete za tieto veci mužne bojovať, a keď na to príde, i za ne umierať. Rozvili sme už zástavy naše; vidíte ich povievať nad hlavami vašimi, sľúbte nám, že ich neopustíte v žiadnom boji, v žiadnom nebezpečenstve!“

Pozn. dobrovoľníci stoja pod slovenskými trojfarebnými zástavami. Je to slávnostná chvíľa.

**Dobrovoľníci - bojovníci, vojaci**: „Sľubujeme, že sme odhodlaní ísť do najväčších nebezpečenstiev bojovať za práva národa slovenského. Vernosť prisaháme cisárovi, Slovenskej národnej rade a poslušnosť jej veliteľom.“

**Všetci**: „Sláva Hurbanovi, Štúrovi a Hodžovi, sláva Vám !!!“

Pozn. odchádzajú k domu Kolényovej. Všetci prítomní sa k nim pridajú a program pokračuje pri Múzeu SNR.

Program pokračuje pred Múzeom SNR – slávnostným kladením vencov, hymnou a ďalším programom.

Kulisy:

* rovné kosy, cepy, vidly, kosáky
* košíky s jedlom, pitím, kvety, venčeky, stuhy v národných farbách
* zvon, národné zástavy